**ΣΥΜΒΑΣΗ: ……………………………………………..**

**Αξίας: #.............................# ΕΥΡΩ**

**πλέον του αναλογούντος ΦΠΑ**

**ΘΕΜΑ :** «…………………………………………………………………………………………………………………………………………………………………………………………..»

Στην Αγία Παρασκευή Αττικής σήμερα, ημέρα ……………….…….. στις ….…/……./…….., οι συμβαλλόμενοι και υπογράφοντες:

* το **ΕΘΝΙΚΟ ΚΕΝΤΡΟ ΕΡΕΥΝΑΣ ΦΥΣΙΚΩΝ ΕΠΙΣΤΗΜΩΝ «ΔΗΜΟΚΡΙΤΟΣ»**, που εδρεύει στην Αγία Παρασκευή Αττικής (Πατρ. Γρηγορίου Ε’ & Νεαπόλεως 27, ΤΚ 15341), ΑΦΜ ……………………………, Δ.Ο.Υ. ΚΕΦΟΔΕ ΑΤΤΙΚΗΣ και εκπροσωπείται νόμιμα από τον Διευθυντή και Πρόεδρο του Δ.Σ. Δρ. Γ. Νούνεση,και που στο εξής χάριν συντομίας θα καλείται «**Αναθέτουσα Αρχή**» και
* της εταιρίας με την επωνυμία «**……………………………………………………..»** που εδρεύει…………………………………………………………………………………………………………………………. που συμβάλλεται στην παρούσα νόμιμα εκπροσωπούμενη για την υπογραφή της (από κοινού) από ……………………………………………………………………………………… και που στο εξής χάριν συντομίας θα καλείται «**Ανάδοχος**»,

συμφώνησαν και έκαναν αμοιβαία αποδεκτά τα ακόλουθα :

**Άρθρο 1 - ΑΝΤΙΚΕΙΜΕΝΟ ΣΥΜΒΑΣΗΣ**

Η Αναθέτουσα Αρχή αναθέτει στον Ανάδοχο ………………………………………………………………………………………………………………………….

Η από ………………………………………………………….. προσφορά του Αναδόχου που συνοδεύει την παρούσα αποτελεί με αυτή ενιαίο και αναπόσπαστο σύνολο.

**Άρθρο 2 - ΧΡΗΜΑΤΟΔΟΤΗΣΗ ΤΗΣ ΣΥΜΒΑΣΗΣ**

Φορέας χρηματοδότησης της παρούσας σύμβασης είναι ……………………………………………………………………………………… .

Η σύμβαση περιλαμβάνεται στο έργο με τίτλο: «……………………………………..» και κωδικό έργου ………………………………………., με βάση την απόφαση ένταξης υπ' αριθμ. ………………………….

Για την παρούσα διαδικασία έχει εκδοθεί η απόφαση με αρ. πρωτ. ………………………………… (ΑΔΑ:………………………………) για την ανάληψη υποχρέωσης/έγκριση δέσμευσης πίστωσης για το οικονομικό έτος ………………. .

**Άρθρο 3 - ΓΕΝΙΚΕΣ ΥΠΟΧΡΕΩΣΕΙΣ ΑΝΑΔΟΧΟΥ**

Ο Ανάδοχος εκτελεί τις συμβατικές του υποχρεώσεις με προσοχή, επιμέλεια και σύμφωνα με τους κανόνες της τέχνης και της επιστήμης του, τις αρχές της καλής πίστης και των συναλλακτικών ηθών.

Ο Ανάδοχος διασφαλίζει την ποιότητα των παρεχόμενων υπηρεσιών από τεχνική άποψη, εξασφαλίζει την καταλληλόλητα και την έγκαιρη ολοκλήρωση του αντικείμενου της σύμβασης.

Ο Ανάδοχος δεσμεύεται ότι τηρεί και θα εξακολουθήσει να τηρεί κατά την εκτέλεση της παρούσας σύμβασης τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α’ του ν. 4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση της παρούσας σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους

(Σε περίπτωση που ο ανάδοχος είναι **αλλοδαπή εταιρεία** **διαγράφεται** το κάτωθι:

Ο Ανάδοχος δεσμεύεται έναντι της Αναθέτουσας Αρχής ότι θα ενεργεί σύμφωνα με τον νόμο και την παρούσα, ότι θα λαμβάνει τα κατάλληλα μέτρα για να διασφαλίσει την ομαλή και προσήκουσα εκτέλεση της παρούσας σύμβασης και ότι δεν θα ενεργήσει αθέμιτα, παράνομα ή καταχρηστικά καθ ‘ όλη τη διάρκεια της εκτέλεσης της παρούσας, σύμφωνα με τη ρήτρα ακεραιότητας που επισυνάπτεται στην παρούσα και αποτελεί αναπόσπαστο τμήμα της.

Ο ανάδοχος λαμβάνει γνώση της συνημμένης στην παρούσα ρήτρας ακεραιότητας και δεσμεύεται να τηρήσει τις υποχρεώσεις που περιλαμβάνονται σε αυτή. )

**Άρθρο 4 - ΚΙΝΔΥΝΟΣ – ΑΣΦΑΛΙΣΗ**

Ο Ανάδοχος φέρει τον κίνδυνο για κάθε ζημία του αντικειμένου της σύμβασης μέχρι την ημερομηνία οριστικής βεβαίωσης των υπηρεσιών. Μετά την οριστική ολοκλήρωση των υπηρεσιών ο κίνδυνος μεταβιβάζεται στην Αναθέτουσα Αρχή.

Ο Ανάδοχος υποχρεούται να ασφαλίζει και να διατηρεί ασφαλισμένο το προσωπικό του στους αρμόδιους ασφαλιστικούς οργανισμούς καθ΄όλη την διάρκεια εκτέλεσης της σύμβασης.

**Άρθρο 5 - ΕΚΧΩΡΗΣΕΙΣ – ΜΕΤΑΒΙΒΑΣΕΙΣ**

Ο Ανάδοχος δεν δικαιούται να μεταβιβάσει ή εκχωρήσει τη σύμβαση ή μέρος αυτής, χωρίς την έγγραφη συναίνεση της Αναθέτουσας Αρχής.

**Άρθρο 6 - ΠΡΟΘΕΣΜΙΑ ΕΚΤΕΛΕΣΗΣ ΣΥΜΒΑΣΗΣ**

Η σύμβαση έχει προθεσμία εκτέλεσης ……………., αρχής γενομένης από την υπογραφή της.

Σε περίπτωση που η παροχή υπηρεσιών ολοκληρωθεί μετά τη λήξη του συμβατικού χρόνου, όπως διαμορφώθηκε μετά την εκάστοτε νόμιμη παράταση, επιβάλλεται, εκτός των τυχόν προβλεπόμενων κατά περίπτωση κυρώσεων και πρόστιμο που υπολογίζεται σύμφωνα με τα άρθρα 217 και 218 του Ν.4412/2016.

**Άρθρο 7 -ΕΚΠΤΩΣΗ ΑΝΑΔΟΧΟΥ**

Η παροχή υπηρεσιών και η ολοκλήρωση αυτών, όπως ορίζεται στο αντικείμενο της σύμβασης γίνεται από τον Ανάδοχο σύμφωνα με τους όρους και προδιαγραφές και το χρονοδιάγραμμα της παρούσας.

Με απόφαση της Αναθέτουσας Αρχής ο Ανάδοχος κηρύσσεται υποχρεωτικά έκπτωτος από τη σύμβαση και από κάθε δικαίωμά του που απορρέει απ’ αυτή, εφόσον δεν παρέδωσε/ολοκλήρωσε την υπηρεσία μέσα στον συμβατικό χρόνο ή στον χρόνο παράτασης που του δόθηκε ή εν γένει εφόσον δεν τήρησε ή τήρησε πλημμελώς τις συμβατικές του υποχρεώσεις

Ο Ανάδοχος δεν κηρύσσεται έκπτωτος από τη σύμβαση όταν:

α. υπάρχει αθέτηση συμβατικής υποχρέωσης του αναδόχου με ευθύνη της αναθέτουσας αρχής

β. Συντρέχουν λόγοι ανωτέρας βίας

Κατά τα λοιπά εφαρμόζονται οι διατάξεις των άρθρων 203 και 204 του Ν.4412/2016.

**Άρθρο 8- ΣΥΜΒΑΤΙΚΟ ΤΙΜΗΜΑ**

Το συμβατικό τίμημα ανέρχεται στο ποσό ………………………………………………………………… (…………………………..€) πλέον του αναλογούντος Φ.Π.Α. ήτοι το συνολικό ποσό των …………………………………………………………………………………..(……………………….. €).

Ο Ανάδοχος έχει λάβει υπόψη του όλα τα δεδομένα για την εμπρόθεσμη και προσήκουσα εκτέλεση της σύμβασης. Το συμβατικό τίμημα κατά συνέπεια περιλαμβάνει αφενός την αμοιβή του Αναδόχου, αφετέρου όλα τα σχετικά με την εκτέλεση της παρούσας έξοδα του, ιδίως για μέσα, υλικά και αμοιβές του προσωπικού ή οιουδήποτε άλλου τρίτου ήθελε χρησιμοποιήσει ο Ανάδοχος για τις ανάγκες της παρούσας. Η Αναθέτουσα Αρχή δεν υποχρεούται στην καταβολή οποιασδήποτε άλλης δαπάνης.

(Σε περίπτωση που ο ανάδοχος είναι **αλλοδαπή εταιρεία** **διαγράφεται** το κάτωθι:

Το συμβατικό τίμημα υπόκειται σε παρακράτηση φόρου εισοδήματος, βάσει του Νόμου 4172/2013.)

Επί του ποσού του συμβατικού τιμήματος υπολογίζεται και αφαιρείται κράτηση 0,1% υπέρ ΕΑΔΗΣΥ, 3% τέλος χαρτοσήμου επί της κράτησης ΕΑΔΗΣΥ και 20% επ’ αυτού εισφορά ΟΓΑ.

**Άρθρο 9 - ΤΡΟΠΟΣ ΠΛΗΡΩΜΗΣ ΚΑΙ ΔΙΚΑΙΟΛΟΓΗΤΙΚΑ**

Η πληρωμή του συμβατικού τιμήματος από την Αναθέτουσα Αρχή προς τον Ανάδοχο γίνεται είτε στο 100% της συμβατικής αξίας μετά την οριστική παραλαβή των αγαθών είτε τμηματικά και μέχρι την οριστική παραλαβή (*επιλέγεται ένας από τους δύο τρόπους από την Α.Α.).*

{Σε περίπτωση που επιλεχθεί η τμηματική πληρωμή συμπληρώνεται το κάτωθι :

Η πληρωμή του συμβατικού τιμήματος από την Αναθέτουσα Αρχή προς τον Ανάδοχο θα γίνεται τμηματικά και συγκεκριμένα :

Α) η πρώτη την……………………(ημερομηνία) για το ποσό των ευρώ ………………………………………….. (……………………….. €) πλέον του αναλογούντος ΦΠΑ,

Β) η δεύτερη την……………………(ημερομηνία) για το ποσό των ευρώ ………………………………………….. (……………………….. €) πλέον του αναλογούντος ΦΠΑ

Γ) η τρίτη την……………………(ημερομηνία) για το ποσό των ευρώ ………………………………………….. (……………………….. €) πλέον του αναλογούντος ΦΠΑ

μετά την εκάστοτε παραλαβή του Άρθρου 9 της παρούσας.}

Σύμφωνα με την υπ' αρ. 52445ΕΞ/04-04-2023 ΚΥΑ με θέμα "Υποχρέωση υποβολής ηλεκτρονικών τιμολογίων από τους οικονομικούς φορείς" (Β' 2385/12-04-2023 και διόρθωση σφάλματος στο ΦΕΚ Β' 3061/09-05-2023) όπως έχει τροποποιηθεί και ισχύει,προβλέπεται ότι για δαπάνες σε εκτέλεση συμβάσεων των ν. 3978/2011, ν. 4412/2016 και ν. 4413/2016 που συνάπτονται και εκτελούνται από το ΕΚΕΦΕ «ΔΗΜΟΚΡΙΤΟΣ», υποβάλλονται υποχρεωτικά Ηλεκτρονικά Τιμολόγια από τους αντισυμβαλλόμενους οικονομικούς φορείς όταν οι διαδικασίες σύναψης συμβάσεων εκκινούν μετά την 1η Ιουνίου του έτους 2024.

Τα δικαιολογητικά που απαιτούνται για κάθε πληρωμή είναι τα κάτωθι:

1. Βεβαίωση ποσοτικής και ποιοτικής παραλαβής ολοκλήρωσης παρεχόμενων υπηρεσιών
2. Εντολή πληρωμής
3. **Παραστατικά πληρωμής (Δελτίο αποστολής – Ηλεκτρονικό Τιμολόγιο** του Αναδόχου, **που είναι σύμφωνο** με το ευρωπαϊκό πρότυπο έκδοσης ηλεκτρονικών τιμολογίων. Επιπλέον, ο κωδικός της Αναθέτουσας Αρχής για την ηλεκτρονική τιμολόγηση είναι ο 1036.E00665.0001 (ΚΥΑ 52445/ΕΞ/2023, ΦΕΚ 2385/Β/12-04-2023).
4. Φορολογική ενημερότητα του αναδόχου
5. Ασφαλιστική ενημερότητα του αναδόχου

Σε περίπτωση που ο ανάδοχος είναι **αλλοδαπή εταιρεία διαγράφεται** το υπ’αριθ. 4 & 5 .

**Άρθρο 10 -ΠΑΡΑΛΑΒΗ**

Η παραλαβή του αντικειμένου της σύμβασης πραγματοποιείται από γίνεται από τον Επιστημονικό Υπεύθυνο του έργου. Κατά την διαδικασία παραλαβής, στην οποία καλείται να παραστεί εφόσον το επιθυμεί ο Ανάδοχος, διενεργείται ποσοτικός και ποιοτικός έλεγχος.

Η πιστοποίηση της οριστικής παραλαβής γίνεται με τη Βεβαίωση ολοκλήρωσης αντικειμένου της σύμβασης.

Κατά τα λοιπά εφαρμόζονται οι διατάξεις των άρθρων 216 επ. και 219 του του Ν.4412/2016.

**Άρθρο 11 - ΚΑΤΑΓΓΕΛΙΑ ΕΚ ΜΕΡΟΥΣ ΤΗΣ ΑΝΑΘΕΤΟΥΣΑΣ ΑΡΧΗΣ**

Η Αναθέτουσα Αρχή δικαιούται να καταγγείλει την σύμβαση εφόσον ο Ανάδοχος δεν τηρεί κάποιον από τους όρους της παρούσας.

Τα αποτελέσματα της καταγγελίας επέρχονται από την χρονική στιγμή περιέλευσής της στον Ανάδοχο.

Με την καταγγελία της σύμβασης η Αναθέτουσα Αρχή δικαιούται να απαιτήσει την επιστροφή κάθε αχρεωστήτως καταβληθέντος ποσού καθώς και την ανόρθωση κάθε θετικής ή αποθετικής ζημίας που υπέστη από την μη εκτέλεση ή την πλημμελή εκτέλεση των όρων της παρούσας εκ μέρους του Αναδόχου.

**Άρθρο 12 -ΚΑΤΑΓΓΕΛΙΑ ΕΚ ΜΕΡΟΥΣ ΤΟΥ ΑΝΑΔΟΧΟΥ**

Ο Ανάδοχος δικαιούται να καταγγείλει την σύμβαση με προηγούμενη έγγραφη ειδοποίηση δέκα (10) ημερολογιακών ημερών σε περίπτωση που η Αναθέτουσα Αρχή παραβιάσει οποιονδήποτε όρο αυτής και δεν αποκαταστήσει την εν λόγω παράβαση μέσα σε εύλογη προθεσμία από την παραλαβή σχετικής έγγραφης ειδοποίησής της εκ μέρους του Αναδόχου.

**Άρθρο 13 - ΑΝΩΤΕΡΑ ΒΙΑ**

Κανένα από τα μέρη δεν ευθύνεται για παράλειψη εκπλήρωσης των συμβατικών υποχρεώσεων του αν η παράλειψη αυτή είναι απόρροια ανωτέρας βίας, υπό την προϋπόθεση ότι η επικαλούμενη ανωτέρα βία αποδεικνύεται δεόντως και επαρκώς. Σαν ανωτέρα βία εννοείται κάθε γεγονός απρόβλεπτο και αναπότρεπτο που καθιστά απολύτως αδύνατη την εκτέλεση της παρούσας.

**Άρθρο 14 -ΠΡΟΣΤΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

Τα αντισυμβαλλόμενα μέρη αναλαμβάνουν να τηρούν τις υποχρεώσεις που απορρέουν από την εφαρμογή του Κανονισμού (ΕΕ) 2016/679 για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων / General Data Protection Regulation – GDPR) και του τον ν. 4624/2019 (Α 137) **όπως καθορίζονται στο Παράρτημα Ι το οποίο αποτελεί αναπόσπαστο μέρος της παρούσας.**

Τα στοιχεία επικοινωνίας με τον υπεύθυνο για την προστασία των προσωπικών δεδομένων της Αναθέτουσας Αρχής είναι τα ακόλουθα (email [m.fontara@gel.demokritos.gr](file:///C:\Users\i.stergiaki\AppData\Local\Microsoft\Windows\INetCache\Content.Outlook\6IQES48G\m.fontara@gel.demokritos.gr) /τηλ. 210 6503036).

Ο Ανάδοχος υποχρεούται, στον βαθμό που η υλοποίηση του αντικειμένου της παρούσας Σύμβασης περιλαμβάνει την επεξεργασία δεδομένων προσωπικού χαρακτήρα:

­να συμμορφώνεται πλήρως με όλους τους ευρωπαϊκούς και εθνικούς νόμους και κανονισμούς προστασίας δεδομένων που εφαρμόζονται για τις παρεχόμενες υπηρεσίες και ειδικά με τις διατάξεις του Γενικού Κανονισμού Προστασίας Προσωπικών Δεδομένων (Ε.Ε Κανονισμός 679/2016) (ΓΚΠΔ) και του Ν. 4624/2019, συμπεριλαμβανομένων των Οδηγιών της Ελληνικής Αρχής Προστασίας Δεδομένων ή οιασδήποτε άλλης αρμόδιας ρυθμιστικής Αρχής και θα τηρεί άπασες τις απορρέουσες από το κείμενο νομοθετικό και κανονιστικό πλαίσιο υποχρεώσεις τους, καθισταμένου υπόχρεου σε αποκατάσταση κάθε ζημίας ή βλάβης έναντι της Αναθέτουσας Αρχής ή τρίτου, που τυχόν υποστεί τέτοια από την παράβαση του όρου αυτού.

­να παρέχει στα φυσικά πρόσωπα, των οποίων τα δεδομένα προσωπικού χαρακτήρα επεξεργάζεται, επαρκή ενημέρωση για την επεξεργασία των δεδομένων τους και να λαμβάνει τη σχετική συγκατάθεση, όπου αυτή απαιτείται σε συμμόρφωση με την προαναφερθείσα νομοθεσία για τα προσωπικά δεδομένα.

­να λαμβάνει τα κατάλληλα τεχνικά, φυσικά και οργανωτικά μέτρα ασφαλείας για να προστατέψει τα προσωπικά δεδομένα που επεξεργάζεται από απώλεια, μη εγκεκριμένη ή παράνομη επεξεργασία.

­Σε περίπτωση παραβίασης των προσωπικών δεδομένων ή σε οποιαδήποτε περίπτωση θιγεί η ασφάλειά τους όπως σε περίπτωση απώλειας, μερικής ή ολικής καταστροφής των δεδομένων σε ηλεκτρονική ή έγχαρτη μορφή, μη εγκεκριμένη πρόσβαση τρίτου ή οποιασδήποτε άλλης παραβίασης των δεδομένων, συμπεριλαμβανομένων οποιασδήποτε παραβίασης προκληθεί από την επεξεργασία των δεδομένων από υπεργολάβους του Αναδόχου (εφόσον υπάρχουν), ο Ανάδοχος θα αναλάβει κάθε αναγκαία ενέργεια για τη συμμόρφωσή της προς τις υποχρεώσεις της που απορρέουν από τα άρθρα 33 και 34 του ΓΚΠΔ ανάλογα με την περίπτωση, θα ενημερώσει δε αμέσως και την Αναθέτουσα Αρχή σχετικά και θα συνεργαστεί μαζί της, προκειμένου να διασφαλίσει α) ότι δε θα υπάρξει καμία περαιτέρω παραβίαση και β) ότι θα περιοριστεί ο κίνδυνος που δύναται να επέλθει από την παραβίαση το συντομότερο δυνατό.

**Άρθρο 15 -ΕΦΑΡΜΟΣΤΕΟ ΔΙΚΑΙΟ**

Η παρούσα διέπεται από το Νόμο 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ) (ΦΕΚ 147/8-8-2016), όπως ισχύει, και ερμηνεύεται σύμφωνα με τους κανόνες της καλής πίστης, των συναλλακτικών ηθών και του κοινωνικού και οικονομικού σκοπού του δικαιώματος.

Για κάθε διαφωνία ή διαφορά που τυχόν προκύπτει κατά την εκτέλεση της παρούσας τα μέρη προσπαθούν να επιλύσουν σύμφωνα με τις αρχές της καλής πίστης.

**Άρθρο 16 -ΙΣΧΥΣ ΤΗΣ ΣΥΜΒΑΣΗΣ**

Αφού συντάχθηκε η παρούσα σύμβαση αναγνώσθηκε και υπογράφηκε ως ακολούθως από τα συμβαλλόμενα μέρη. Καταρτίστηκε δε σε τέσσερα (4) όμοια πρωτότυπα. Το κάθε πρωτότυπο υπογράφτηκε από τους εκπροσώπους και των δύο συμβαλλομένων μερών. Από δύο (2) πρωτότυπα έλαβαν η Αναθέτουσα Αρχή και ο Ανάδοχος αντίστοιχα**.**

(Σε περίπτωση που υπογραφεί ηλεκτρονικά συμπληρώνεται το κάτωθι:

Αφού συντάχθηκε η παρούσα σύμβαση σε μορφή ηλεκτρονικού εγγράφου, αναγνώσθηκε και υπογράφηκε με προηγμένη ηλεκτρονική υπογραφή ως ακολούθως από τα συμβαλλόμενα μέρη. Το παρόν συμφωνητικό αφού υπογραφεί με προηγμένη ηλεκτρονική υπογραφής από τους νόμιμους εκπροσώπους και των δύο συμβαλλομένων μερών, αποστέλλεται σε έκαστο με ηλεκτρονικά μέσα).

# ΟΙ ΣΥΜΒΑΛΛΟΜΕΝΟΙ

**ΓΙΑ ΤΟΝ ΑΝΑΔΟΧΟ ΓΙΑ ΤΗΝ ΑΝΑΘΕΤΟΥΣΑ ΑΡΧΗ**

κ. ……………………………….. Δρ. …………………………………

Νόμιμος Εκπρόσωπος Διευθυντής &

Πρόεδρος Δ.Σ. του ΕΚΕΦΕ ‘Δ’

(Σε περίπτωση που ο ανάδοχος είναι **αλλοδαπή εταιρεία διαγράφεται** το κάτωθι:

**ΡΗΤΡΑ ΑΚΕΡΑΙΟΤΗΤΑΣ**

Δηλώνουμε ότι δεσμευόμαστε ότι σε όλα τα στάδια που προηγήθηκαν της κατακύρωσης της σύμβασης, δεν ενεργήσαμε αθέμιτα, παράνομα ή καταχρηστικά και ότι θα εξακολουθήσουμε να ενεργούμε κατ’ αυτόν τον τρόπο κατά το στάδιο εκτέλεσης της σύμβασης αλλά και μετά τη λήξη αυτής.

Ειδικότερα ότι:

1) δεν διαθέταμε εσωτερική πληροφόρηση, πέραν των στοιχείων που περιήλθαν στη γνώση και στην αντίληψη μας μέσω των εγγράφων της σύμβασης και στο πλαίσιο της συμμετοχής μας στη διαδικασία σύναψης της σύμβασης και των προκαταρκτικών διαβουλεύσεων στις οποίες συμμετείχαμε και έχουν δημοσιοποιηθεί.

2) δεν πραγματοποιήσαμε ενέργειες νόθευσης του ανταγωνισμού μέσω χειραγώγησης των προσφορών, είτε ατομικώς είτε σε συνεργασία με τρίτους, κατά τα οριζόμενα στο δίκαιο του ανταγωνισμού.

3) δεν διενεργήσαμε ούτε θα διενεργήσουμε πριν, κατά τη διάρκεια ή και μετά τη λήξη της σύμβασης παράνομες πληρωμές για διευκολύνσεις, εξυπηρετήσεις ή υπηρεσίες που αφορούν τη σύμβαση και τη διαδικασία ανάθεσης.  
4) δεν προσφέραμε ούτε θα προσφέρουμε πριν, κατά τη διάρκεια ή και μετά τη λήξη της σύμβασης, άμεσα ή έμμεσα, οποιαδήποτε υλική εύνοια, δώρο ή αντάλλαγμα σε υπαλλήλους ή μέλη συλλογικών οργάνων της αναθέτουσας αρχής, καθώς και συζύγους και συγγενείς εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τέταρτου βαθμού ή συνεργάτες αυτών ούτε χρησιμοποιήσαμε ή θα χρησιμοποιήσουμε τρίτα πρόσωπα, για να διοχετεύσουν χρηματικά ποσά στα προαναφερόμενα πρόσωπα.

5) δεν θα επιχειρήσουμε να επηρεάσουμε με αθέμιτο τρόπο τη διαδικασία λήψης αποφάσεων της αναθέτουσας αρχής, ούτε θα παράσχουμε παραπλανητικές πληροφορίες οι οποίες ενδέχεται να επηρεάσουν ουσιωδώς τις αποφάσεις της αναθέτουσας αρχής καθ’ όλη τη διάρκεια της εκτέλεσης της σύμβασης αλλά και μετά τη λήξη της,

6) δεν έχουμε προβεί ούτε θα προβούμε, άμεσα ή έμμεσα (μέσω τρίτων προσώπων), σε οποιαδήποτε πράξη ή παράλειψη ούτε έχουμε εμπλακεί και δεν θα εμπλακούμε σε οποιαδήποτε παράτυπη, ανέντιμη ή απατηλή συμπεριφορά (πράξη ή παράλειψη) που έχει ως στόχο την παραπλάνηση ή εξαπάτηση οποιουδήποτε προσώπου ή οργάνου της αναθέτουσας αρχής εμπλεκομένου σε οποιαδήποτε διαδικασία σχετική με την εκτέλεση της σύμβασης (όπως στις διαδικασίες παρακολούθησης και παραλαβής), την απόκρυψη πληροφοριών από αυτό, τον εξαναγκασμό αυτού σε και την αθέμιτη απόσπαση από αυτό ρητής ή σιωπηρής συγκατάθεσης στην παραβίαση ή παράκαμψη νομίμων ή συμβατικών υποχρεώσεων που σχετίζονται με την εκτέλεση της σύμβασης, ή τυχόν έγκρισης, θετικής γνώμης ή απόφασης παραλαβής (μέρους ή όλου) του συμβατικού αντικείμενου και καταβολής (μέρους ή όλου) του συμβατικού τιμήματος,

7) ότι θα απέχουμε από οποιαδήποτε εν γένει συμπεριφορά που συνιστά σοβαρό επαγγελματικό παράπτωμα και θα μπορούσε να θέσει εν αμφιβόλω την ακεραιότητά μας,

8) ότι θα δηλώσουμε στην αναθέτουσα αρχή, αμελλητί με την περιέλευση σε γνώση μας, οποιαδήποτε κατάσταση (ακόμη και ενδεχόμενη) σύγκρουσης συμφερόντων (προσωπικών, οικογενειακών, οικονομικών, πολιτικών ή άλλων κοινών συμφερόντων, συμπεριλαμβανομένων και αντικρουόμενων επαγγελματικών συμφερόντων) μεταξύ των νομίμων ή εξουσιοδοτημένων εκπροσώπων μας, υπαλλήλων ή συνεργατών μου-μας που χρησιμοποιούνται για την εκτέλεση της σύμβασης (συμπεριλαμβανομένων και των υπεργολάβων μας) με μέλη του προσωπικού της αναθέτουσας αρχής που εμπλέκονται καθ’ οιονδήποτε τρόπο στη διαδικασία εκτέλεσης της σύμβασης και μπορούν να επηρεάσουν την έκβαση και τις αποφάσεις της αναθέτουσας αρχής περί την εκτέλεσή της, συμπεριλαμβανομένων των μελών των αποφαινόμενων και γνωμοδοτικών οργάνων αυτής, και των μελών των οργάνων διοίκησής της και των συζύγων και συγγενών εξ αίματος ή εξ αγχιστείας, κατ’ ευθεία μεν γραμμή απεριορίστως, εκ πλαγίου δε έως και τετάρτου βαθμού των παραπάνω προσώπων, οποτεδήποτε και εάν η κατάσταση αυτή σύγκρουσης συμφερόντων προκύψει κατά τη διάρκεια εκτέλεσης της σύμβασης και μέχρι τη λήξη της.

ΓΙΑ ΤΟΝ ΑΝΑΔΟΧΟ

(Υπογραφή/Σφραγίδα)

κ. ………………………………..

Νόμιμος Εκπρόσωπος

**ΠΑΡΑΡΤΗΜΑ Ι**

**ΓΙΑ ΤΗΝ ΕΠΕΞΕΡΓΑΣΙΑ ΠΡΟΣΩΠΙΚΩΝ ΔΕΔΟΜΕΝΩΝ**

**Ρήτρα 1 - Σκοπός και πεδίο εφαρμογής**

**1.1** Το παρόν παράρτημα αποσκοπεί στη διασφάλιση της συμμόρφωσης των συμβαλλόμενων με το άρθρο 28 §§ 3 και 4 του Κανονισμού (EΕ) 2016/679 του Ευρωπαϊκού Κοινοβουλίου και του Συμβουλίου, της 27ης Απριλίου 2016, *για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός Προστασίας Δεδομένων)* (εφεξής «ΓΚΠΔ»).

**1.2** Το παρόν παράρτημα αποτελεί τη μοναδική συμφωνία των συμβαλλομένων σχετικά με την *Επεξεργασία* και αποτελεί ενιαίο σύνολο με την ανωτέρω σύμβαση.

**1.3** Το παρόν παράρτημα δεν θίγει τις υποχρεώσεις στις οποίες υπόκειται ο Υπεύθυνος επεξεργασίας δυνάμει του ΓΚΠΔ.

**Ρήτρα 2 - Αμετάβλητος χαρακτήρας των Ρητρών**

**2.1** Τα συμβαλλόμενα μέρη δεσμεύονται ότι δεν θα τροποποιήσουν το παρόν παράρτημα.

**2.2** Η ανωτέρω δέσμευση δεν εμποδίζει τα μέρη να προσθέτουν άλλες ρήτρες ή πρόσθετες εγγυήσεις, υπό τον όρο ότι αυτές δεν αντιβαίνουν άμεσα ή έμμεσα, προς τις υφιστάμενες *Ρήτρες*, ούτε θίγουν τα θεμελιώδη δικαιώματα ή τις ελευθερίες των υποκειμένων των δεδομένων.

**Ρήτρα 3 - Ερμηνεία**

**3.1** Όπου στο παρόν παράρτημα χρησιμοποιούνται όροι που ορίζονται στον *ΓΚΠΔ*, οι εν λόγω όροι έχουν την ίδια έννοια με αυτή που έχουν στον *ΓΚΠΔ*.

**3.2**  Η εφαρμογή και ερμηνεία πραγματοποιούνται υπό το πρίσμα των διατάξεων του *ΓΚΠΔ*.

**3.3** Το παρόν παράρτημα δεν ερμηνεύεται με τρόπο που αντιβαίνει προς τα δικαιώματα και τις υποχρεώσεις που προβλέπονται στον *ΓΚΠΔ* ή με τρόπο που θίγει τα θεμελιώδη δικαιώματα ή τις ελευθερίες των υποκειμένων των δεδομένων.

**Ρήτρα 4- Προαιρετική ρήτρα σύνδεσης**

**5.1** Σε περίπτωση εκχώρησης σε οποιοδήποτε πρόσωπο ή οντότητα που δεν είναι συμβαλλόμενο μέρος μπορεί, με τη συγκατάθεση των συμβαλλόμενων μερών, να προσχωρήσει στο παρόν παράρτημα ανά πάσα στιγμή, ως υπεύθυνος επεξεργασίας.

**5.2** Η προσχωρούσα οντότητα δεν έχει δικαιώματα ή υποχρεώσεις που απορρέουν από τη σύμβαση και το παρόν παράρτημα , όσον αφορά το διάστημα πριν καταστεί συμβαλλόμενο μέρος.

**Ρήτρα 5 - Περιγραφή της Επεξεργασίας**

Οι λεπτομέρειες των πράξεων *Επεξεργασίας*, ιδίως οι κατηγορίες των προσωπικών δεδομένων και οι σκοποί της *Επεξεργασίας* για λογαριασμό του *Υπευθύνου Επεξεργασίας*, καθορίζονται στη κύρια σύμβαση.

**Ρήτρα 6 -Υποχρεώσεις των συμβαλλόμενων**

**6.1 Εντολές**

**α)** Ο *Εκτελών* θα επεξεργάζεται τα προσωπικά δεδομένα βάσει καταγεγραμμένων εντολών του *Υπευθύνου Επεξεργασίας*, εκτός εάν υποχρεούται προς τούτο βάσει του δικαίου της Ελλάδας ή της Ευρωπαϊκής Ένωσης. Στην περίπτωση αυτή, ο *Εκτελών Επεξεργασία* ενημερώνει τον *Υπεύθυνο Επεξεργασίας* για την εν λόγω νομική απαίτηση πριν από την *Επεξεργασία*, εκτός εάν το εν λόγω εφαρμοστέο δίκαιο απαγορεύει αυτού του είδους την ενημέρωση για σοβαρούς λόγους δημόσιου συμφέροντος. Τα συμβαλλόμενα μέρη συμφωνούν ότι η *Κύρια Σύμβαση* αποτελεί έγγραφες εντολές του *Υπεύθυνου Επεξεργασίας* σε σχέση με την *Επεξεργασία*. Ο *Υπεύθυνος Επεξεργασίας* μπορεί επίσης να δίνει μεταγενέστερες εντολές καθ’ όλη τη διάρκεια της *Επεξεργασίας*. Οι εν λόγω εντολές είναι πάντοτε έγγραφες.

**β)** Ο *Εκτελών* ενημερώνει αμελλητί τον *Υπεύθυνο Επεξεργασίας*, εάν κατά την άποψη του *Εκτελούντος* κάποια εντολή του *Υπευθύνου Επεξεργασίας* παραβιάζει τον *ΓΚΠΔ* ή/και άλλες διατάξεις του δικαίου της Ελλάδας ή της Ευρωπαϊκής Ένωσης περί προστασίας δεδομένων.

**6.2 Περιορισμός του σκοπού**

Ο *Εκτελών* επεξεργάζεται τα προσωπικά δεδομένα μόνο για τους σκοπούς *Επεξεργασίας* που ορίζονται στη σύμβαση, εκτός αν λάβει περαιτέρω εντολές από τον *Υπεύθυνο Επεξεργασίας*.

**6.3 Διάρκεια της Επεξεργασίας**

Η *Επεξεργασία* από τον *Εκτελούντα* πραγματοποιείται μόνο για το χρονικό διάστημα που καθορίζεται στη σύμβαση.

**6.4 Ασφάλεια της επεξεργασίας**

**α)** Ο *Εκτελών* εφαρμόζει τουλάχιστον τα τεχνικά και οργανωτικά μέτρα που καθορίζονται στη σύμβαση προκειμένου να διασφαλίζει τα προσωπικά δεδομένα, συμπεριλαμβανομένης της προστασίας από παραβίαση της ασφάλειας που οδηγεί σε τυχαία ή παράνομη καταστροφή, απώλεια, μεταβολή, άνευ αδείας κοινολόγηση ή προσπέλαση δεδομένων (εφεξής «Παραβίαση»). Κατά την αξιολόγηση του κατάλληλου επιπέδου ασφάλειας, οι συμβαλλόμενοι λαμβάνουν δεόντως υπόψη τις τελευταίες εξελίξεις, το κόστος εφαρμογής, τη φύση, το πεδίο εφαρμογής, το πλαίσιο και τους σκοπούς της *Επεξεργασίας*, καθώς και τους κινδύνους που συντρέχουν για τα υποκείμενα των δεδομένων.

**β)** Ο *Εκτελών* παρέχει σε μέλη του προσωπικού και σε εξωτερικούς συνεργάτες του πρόσβαση στα προσωπικά δεδομένα που υποβάλλονται σε *Επεξεργασία*, μόνο στο μέτρο που είναι απολύτως αναγκαίο για την εκτέλεση, τη διαχείριση και την παρακολούθηση της Κύριας Σύμβασης. Ο *Εκτελών* διασφαλίζει ότι τα πρόσωπα που είναι εξουσιοδοτημένα να επεξεργάζονται τα προσωπικά δεδομένα, έχουν αναλάβει δέσμευση τήρησης εμπιστευτικότητας ή υπόκεινται σε δέουσα κανονιστική υποχρέωση τήρησης εμπιστευτικότητας.

**6.5 Ευαίσθητα δεδομένα**

Αν η επεξεργασία περιλαμβάνει δεδομένα προσωπικού χαρακτήρα που αποκαλύπτουν τη φυλετική ή εθνοτική καταγωγή, τα πολιτικά φρονήματα, τις θρησκευτικές ή φιλοσοφικές πεποιθήσεις ή τη συμμετοχή σε συνδικαλιστική οργάνωση, γενετικά δεδομένα ή βιομετρικά δεδομένα με σκοπό την αδιαμφισβήτητη ταυτοποίηση προσώπου, δεδομένα που αφορούν την υγεία ή τη σεξουαλική ζωή ή τον γενετήσιο προσανατολισμό φυσικού προσώπου, ή δεδομένα που αφορούν ποινικές καταδίκες και αδικήματα (στο εξής: ευαίσθητα δεδομένα), ο εκτελών την επεξεργασία εφαρμόζει ειδικούς περιορισμούς και/ή πρόσθετες εγγυήσεις.

**6.6 Τεκμηρίωση και συμμόρφωση**

**α)**  Οι συμβαλλόμενοι λαμβάνουν κάθε μέτρο που απαιτείται ώστε να είναι σε θέση να αποδείξουν τη συμμόρφωσή τους με τη σύμβαση και το παράρτημα αυτής και την εφαρμοστέα νομοθεσία για την προστασία προσωπικών δεδομένων.

**β)** Ο *Εκτελών* ανταποκρίνεται άμεσα και επαρκώς σε όλα τα αιτήματα πληροφοριών του *Υπευθύνου* σχετικά με την *Επεξεργασία* σύμφωνα με το *παράρτημα*.

**γ)** Ο *Εκτελών* θέτει στη διάθεση του *Υπευθύνου Επεξεργασίας* κάθε απαραίτητη πληροφορία προς απόδειξη της συμμόρφωσης προς τις υποχρεώσεις που καθορίζονται στο *παράρτημα* και απορρέουν απευθείας από τον *ΓΚΠΔ*. Επιπλέον, κατόπιν αιτήματος του *Υπευθύνου Επεξεργασίας*, ο *Εκτελών* επιτρέπει και διευκολύνει ελέγχους των δραστηριοτήτων *Επεξεργασίας* που καλύπτονται από τις *Ρήτρες*, σε εύλογα τακτά χρονικά διαστήματα ή αν υπάρχουν ενδείξεις μη συμμόρφωσης. Όταν αποφασίζει για επανεξέταση ή έλεγχο, ο Υπεύθυνος Επεξεργασίας μπορεί να λαμβάνει υπόψη σχετικές πιστοποιήσεις του εκτελούντος την επεξεργασία.

**δ)** Ο *Υπεύθυνος Επεξεργασίας* μπορεί να διενεργήσει τον έλεγχο ο ίδιος ή να τον αναθέσει σε ανεξάρτητο ελεγκτή. Οι έλεγχοι είναι δυνατόν να περιλαμβάνουν και επιθεωρήσεις στις φυσικές εγκαταστάσεις του *Εκτελούντος* και διενεργούνται έπειτα από εύλογη προθεσμία προειδοποίησης.

**ε)** Τα συμβαλλόμενα μέρη θέτουν τις πληροφορίες που αναφέρονται στο παρόν άρθρο, συμπεριλαμβανομένων των αποτελεσμάτων τυχόν ελέγχων, στη διάθεση της Αρχής Προστασίας Δεδομένων Προσωπικού Χαρακτήρα, κατόπιν σχετικού αιτήματός της.

**6.7 Χρήση υπεργολάβων επεξεργασίας**

**α)** Ο Εκτελών την επεξεργασία δεν αναθέτει σε υπεργολάβο επεξεργασίας καμία από τις πράξεις επεξεργασίας που εκτελεί για λογαριασμό του Υπευθύνου επεξεργασίας σύμφωνα με τις παρούσες ρήτρες, χωρίς την προηγούμενη ειδική γραπτή άδεια του Υπευθύνου επεξεργασίας. Ο Εκτελών την επεξεργασία υποβάλλει το αίτημα για ειδική άδεια πριν από την πρόσληψη του οικείου υπεργολάβου επεξεργασίας, μαζί με τις πληροφορίες που απαιτούνται προκειμένου να μπορεί ο Υπεύθυνος επεξεργασίας να αποφασίσει για τη χορήγηση της άδειας.

**β)** Ο *Εκτελών την Επεξεργασία* προσλαμβάνει τους *Υπεργολάβους* με έγγραφη σύμβαση (εφεξής «Σύμβαση Υπεργολάβου»), η οποία επιβάλλει σε κάθε *Υπεργολάβο* τις ίδιες κατ’ ουσία υποχρεώσεις όσον αφορά την προστασία των δεδομένων, με αυτές που επιβάλλονται στον *Εκτελούντα Επεξεργασία*. Ο *Εκτελών την Επεξεργασία* διασφαλίζει ότι ο *Υπεργολάβος* συμμορφώνεται με τις υποχρεώσεις στις οποίες υπόκειται και ο ίδιος ο *Εκτελών*, σύμφωνα με το *παράρτημα* και τον *ΓΚΠΔ*.

**γ)** Κατόπιν αιτήματος του *Υπευθύνου Επεξεργασίας*, ο *Εκτελών* παρέχει στον *Υπεύθυνο Επεξεργασίας* αντίγραφο της *Σύμβασης Υπεργολάβου* και κάθε τυχόν μεταγενέστερης πράξης τροποποίησής της. Στον βαθμό που είναι αναγκαίο για την προστασία επαγγελματικών απορρήτων ή άλλων εμπιστευτικών πληροφοριών, συμπεριλαμβανομένων προσωπικών δεδομένων, ο *Εκτελών* μπορεί να απαλείψει τις εν λόγω εμπιστευτικές πληροφορίες από το κείμενο της *Σύμβασης Υπεργολάβου* πριν από την κοινοποίηση του αντιγράφου της στον *Υπεύθυνο Επεξεργασίας*.

**δ)** Ο *Εκτελών* παραμένει πλήρως υπεύθυνος έναντι του *Υπευθύνου Επεξεργασίας* για την εκπλήρωση των υποχρεώσεων που υπέχει ο *Υπεργολάβος*, σύμφωνα με τη *Σύμβαση Υπεργολάβου*. Ο *Εκτελών* γνωστοποιεί στον *Υπεύθυνο Επεξεργασίας* κάθε περίπτωση μη εκπλήρωσης των συμβατικών υποχρεώσεων του *Υπεργολάβου*.

**ε)** Στη *Σύμβαση Υπεργολάβου* θα συμπεριλαμβάνεται ρήτρα δικαιούχου τρίτου, βάσει της οποίας -σε περίπτωση που ο *Εκτελών Επεξεργασία* παύσει να υφίσταται ή από πραγματική ή νομική άποψη ή καταστεί αφερέγγυος- ο *Υπεύθυνος Επεξεργασίας* θα δικαιούται να καταγγείλει τη *Σύμβαση Υπεργολάβου* και να δώσει εντολή στον *Υπεργολάβο Επεξεργασίας* να διαγράψει ή να επιστρέψει τα προσωπικά δεδομένα.

**6.8. Διεθνείς διαβιβάσεις**

**α)** Κάθε διαβίβαση δεδομένων σε τρίτη χώρα ή διεθνή οργανισμό από τον εκτελούντα την επεξεργασία πραγματοποιείται μόνο βάσει καταγεγραμμένων εντολών του υπευθύνου επεξεργασίας ή προκειμένου να εκπληρωθεί ειδική απαίτηση του δικαίου της Ένωσης ή του κράτους μέλους στο οποίο υπόκειται ο εκτελών την επεξεργασία και εκτελείται σύμφωνα με τους όρους του κεφαλαίου V του ΓΚΠΔ.

**β)** Ο *Υπεύθυνος Επεξεργασίας* συμφωνεί ότι στις περιπτώσεις που ο *Εκτελών* προσλαμβάνει *Υπεργολάβο Επεξεργασίας* και οι ανατιθέμενες στον *Υπεργολάβο* δραστηριότητες *Επεξεργασίας* περιλαμβάνουν τη διαβίβαση προσωπικών δεδομένων κατά την έννοια του κεφαλαίου V του *ΓΚΠΔ*, ο *Εκτελών Επεξεργασία* και ο *Υπεργολάβος* μπορούν να διασφαλίζουν τη συμμόρφωση με το κεφάλαιο V του *ΓΚΠΔ* μέσω της χρήσης τυποποιημένων συμβατικών ρητρών που έχει εκδώσει η Ευρωπαϊκή Επιτροπή σύμφωνα με το άρθρο 46 παράγραφος 2 του *ΓΚΠΔ*, υπό τον όρο ότι πληρούνται οι προϋποθέσεις για τη χρήση των εν λόγω τυποποιημένων συμβατικών ρητρών.

**Ρήτρα 7-Συνδρομή στον Υπεύθυνο Επεξεργασίας**

**α)** Ο *Εκτελών Επεξεργασία* ενημερώνει αμέσως τον *Υπεύθυνο Επεξεργασίας* για κάθε αίτημα που έχει λάβει από υποκείμενο των δεδομένων. Δεν απαντά ο ίδιος στο αίτημα, εκτός αν λάβει σχετική εξουσιοδότηση από τον *Υπεύθυνο Επεξεργασίας*.

**β)** Ο *Εκτελών Επεξεργασία* βοηθά τον *Υπεύθυνο Επεξεργασίας* στην εκπλήρωση της υποχρέωσής του να απαντά στα αιτήματα των υποκειμένων των δεδομένων για άσκηση των δικαιωμάτων τους, λαμβανομένης υπόψη τη φύση της *Επεξεργασίας* κατά περίπτωση. Κατά την εκπλήρωση των υποχρεώσεών του σύμφωνα με τα στοιχεία α) και β), ο *Εκτελών Επεξεργασία* συμμορφώνεται με τις εντολές του *Υπευθύνου Επεξεργασίας*.

**γ)** Επιπρόσθετα στην υποχρέωση του *Εκτελούντος Επεξεργασία* να βοηθά τον *Υπεύθυνο Επεξεργασίας* σύμφωνα με το στοιχείο β), ο *Εκτελών Επεξεργασία* βοηθά επίσης τον *Υπεύθυνο Επεξεργασίας* στη διασφάλιση της συμμόρφωσης προς τις παρακάτω υποχρεώσεις, λαμβανομένων υπόψη της φύσης της Επεξεργασίας και των πληροφοριών που διαθέτει ο Εκτελών: **(i)** την υποχρέωση να διενεργεί εκτίμηση του αντικτύπου των σχεδιαζόμενων πράξεων επεξεργασίας στην προστασία των προσωπικών δεδομένων (εκτίμηση αντικτύπου σχετικά με την προστασία δεδομένων) όταν ένα είδος επεξεργασίας ενδέχεται να επιφέρει υψηλό κίνδυνο για τα δικαιώματα και τις ελευθερίες των φυσικών προσώπων· **(ii)** την υποχρέωση να ζητεί τη γνώμη της Αρχής Προστασίας Δεδομένων Προσωπικού Χαρακτήρα, όταν μια εκτίμηση αντικτύπου σχετικά με την προστασία δεδομένων υποδεικνύει ότι η επεξεργασία θα προκαλούσε υψηλό κίνδυνο ελλείψει μέτρων μετριασμού του κινδύνου από τον Υπεύθυνο Επεξεργασίας· **(iii)** την υποχρέωση να διασφαλίζει ότι τα προσωπικά δεδομένα είναι ακριβή και επικαιροποιημένα, ενημερώνοντας χωρίς καθυστέρηση τον Υπεύθυνο Επεξεργασίας σε περίπτωση που ο Εκτελών αντιληφθεί ότι τα προσωπικά δεδομένα που επεξεργάζεται είναι ανακριβή ή παρωχημένα· **(iv)** τις υποχρεώσεις που προβλέπονται στο άρθρο 32 του ΓΚΠΔ.

**δ)** Τα συμβαλλόμενα μέρη καθορίζουν τα κατάλληλα τεχνικά και οργανωτικά μέτρα, με τα οποία ο Εκτελών Επεξεργασία υποχρεούται να βοηθά τον Υπεύθυνο επεξεργασίας για την εφαρμογή της παρούσας ρήτρας, καθώς και το πεδίο εφαρμογής και την έκταση της απαιτούμενης βοήθειας.

**Ρήτρα 8- Γνωστοποίηση Παραβίασης**

Σε περίπτωση Παραβίασης, ο Εκτελών Επεξεργασία συνεργάζεται με τον Υπεύθυνο και τον βοηθά να συμμορφωθεί προς τις υποχρεώσεις του που απορρέουν από τα άρθρα 33 και 34 του ΓΚΠΔ ανάλογα με την περίπτωση, λαμβανομένων υπόψη της φύσης της Επεξεργασίας και των πληροφοριών που διαθέτει ο Εκτελών.

**8.1. Παραβίαση δεδομένων που επεξεργάζεται ο Υπεύθυνος Επεξεργασίας**

Σε περίπτωση παραβίασης προσωπικών δεδομένων που επεξεργάζεται ο Υπεύθυνος Επεξεργασίας, ο Εκτελών βοηθά τον Υπεύθυνο:

**α)** να γνωστοποιήσει την Παραβίαση στην Αρχή Προστασίας Δεδομένων Προσωπικού Χαρακτήρα, αμελλητί από τη στιγμή που ο Υπεύθυνος Επεξεργασίας απέκτησε γνώση του γεγονότος, κατά περίπτωση, εκτός αν η Παραβίαση δεν ενδέχεται να προκαλέσει κίνδυνο για τα δικαιώματα και τις ελευθερίες των φυσικών προσώπων)·

**β)** να συγκεντρώσει τις εξής πληροφορίες, οι οποίες, σύμφωνα με το άρθρο 33 παράγραφος 3 ΓΚΠΔ, αναφέρονται στη γνωστοποίηση του Υπευθύνου Επεξεργασίας και πρέπει να περιλαμβάνουν κατ’ ελάχιστο: **(i)** τη φύση των Προσωπικών Δεδομένων, συμπεριλαμβανομένων, όπου είναι δυνατό, των κατηγοριών και του κατά προσέγγιση αριθμού των επηρεαζόμενων υποκειμένων των δεδομένων, καθώς και των κατηγοριών και του κατά προσέγγιση αριθμού των επηρεαζόμενων αρχείων προσωπικών δεδομένων· **(ii)** τις ενδεχόμενες συνέπειες της Παραβίασης· **(iii)** τα ληφθέντα ή τα προτεινόμενα προς λήψη μέτρα από τον Υπεύθυνο Επεξεργασίας για την αντιμετώπιση της Παραβίασης καθώς και, όπου ενδείκνυται, μέτρα για την άμβλυνση ενδεχόμενων δυσμενών συνεπειών της. Όταν και στο βαθμό που δεν είναι δυνατόν να παρασχεθούν όλες αυτές οι πληροφορίες ταυτόχρονα, στην αρχική γνωστοποίηση περιλαμβάνονται οι πληροφορίες που είναι διαθέσιμες τη δεδομένη στιγμή, ενώ πρόσθετες πληροφορίες παρέχονται σε μεταγενέστερο χρόνο και χωρίς αδικαιολόγητη καθυστέρηση μόλις καταστούν διαθέσιμες.

**γ)** να συμμορφωθεί, σύμφωνα με το άρθρο 34 του ΓΚΠΔ, με την υποχρέωση να ανακοινώνει αμελλητί στα υποκείμενα των δεδομένων την Παραβίαση, όταν αυτή ενδέχεται να θέσει σε υψηλό κίνδυνο τα δικαιώματα και τις ελευθερίες φυσικών προσώπων.

**8.2. Παραβίαση δεδομένων που επεξεργάζεται ο Εκτελών Επεξεργασία**

Ειδικότερα, ο Εκτελών Σε περίπτωση παραβίασης προσωπικών δεδομένων που επεξεργάζεται ο Εκτελών, ο ίδιος ενημερώνει τον Υπεύθυνο Επεξεργασίας χωρίς αδικαιολόγητη καθυστέρηση και σε κάθε περίπτωση μέσα σε 24 ώρες από τη στιγμή που αποκτά γνώση της Παραβίασης. Η εν λόγω γνωστοποίηση περιλαμβάνει κατ’ ελάχιστο: **α)** περιγραφή της φύσης της Παραβίασης (συμπεριλαμβανομένων, όπου είναι δυνατόν, των κατηγοριών και του κατά προσέγγιση αριθμού των επηρεαζόμενων υποκειμένων των δεδομένων και αρχείων δεδομένων)· **β)** τα στοιχεία του σημείου επικοινωνίας από το οποίο μπορούν να ληφθούν περισσότερες πληροφορίες σχετικά με την παραβίαση των προσωπικών δεδομένων· **γ)** τις ενδεχόμενες συνέπειες και τα ληφθέντα ή προτεινόμενα προς λήψη μέτρα για την αντιμετώπιση της Παραβίασης, καθώς και όπου ενδείκνυται, μέτρα για την άμβλυνση ενδεχόμενων δυσμενών συνεπειών της. Όταν και στο βαθμό που δεν είναι δυνατόν να παρασχεθούν όλες αυτές οι πληροφορίες ταυτόχρονα, στην αρχική γνωστοποίηση περιλαμβάνονται οι πληροφορίες που είναι διαθέσιμες τη δεδομένη στιγμή, ενώ πρόσθετες πληροφορίες παρέχονται σε μεταγενέστερο χρόνο και χωρίς αδικαιολόγητη καθυστέρηση μόλις καταστούν διαθέσιμες.

Τα συμβαλλόμενα μέρη καθορίζουν όλα τα άλλα στοιχεία που πρέπει να παρέχονται από τον Εκτελούντα Επεξεργασία κατά την παροχή βοήθειας στον Υπεύθυνο Επεξεργασίας για τη συμμόρφωση προς τις υποχρεώσεις του Υπευθύνου Επεξεργασίας, σύμφωνα με τα άρθρα 33 και 34 του ΓΚΠΔ.

**Ρήτρα 9- Μη συμμόρφωση και καταγγελία**

**α)** Με την επιφύλαξη των διατάξεων του ΓΚΠΔ, σε περίπτωση που ο Εκτελών την Επεξεργασία παραβιάζει τις υποχρεώσεις του από την επεξεργασία προσωπικών δεδομένων, ο Υπεύθυνος μπορεί να δώσει εντολή στον Εκτελούντα να αναστείλει την Επεξεργασία έως ότου ο τελευταίος συμμορφωθεί ή καταγγελθεί η Κύρια Σύμβαση. Ο Εκτελών Επεξεργασία ενημερώνει αμέσως τον Υπεύθυνο σε περίπτωση που αδυνατεί να συμμορφωθεί, για οποιονδήποτε λόγο.

**β)** Ο Υπεύθυνος Επεξεργασίας έχει δικαίωμα να καταγγείλει την Κύρια Σύμβαση στον βαθμό που αφορά στην Επεξεργασία, αν: **(i)** η Επεξεργασία εκ μέρους του Εκτελούντα ανεστάλη από τον Υπεύθυνο σύμφωνα με το στοιχείο α) και η συμμόρφωση με το παρόν παράρτημα δεν αποκαταστάθηκε εντός εύλογου χρονικού διαστήματος και, σε κάθε περίπτωση, εντός ενός μηνός από την ημερομηνία της αναστολής· **(ii)** ο Εκτελών Επεξεργασία παραβιάζει ουσιωδώς ή με τρόπο διαρκή το *παράρτημα* ή τις υποχρεώσεις του βάσει του ΓΚΠΔ· **(iii)** ο Εκτελών Επεξεργασία δεν συμμορφώνεται με εκτελεστή απόφαση αρμόδιου δικαστηρίου ή της Αρχής Προστασίας Δεδομένων Προσωπικού Χαρακτήρα όσον αφορά στις υποχρεώσεις του σύμφωνα με το παράρτημα ή τον ΓΚΠΔ.

**γ)** Ο Εκτελών έχει δικαίωμα να καταγγείλει την Κύρια Σύμβαση στον βαθμό που αφορά την Επεξεργασία, εφόσον, παρόλο που έχει ενημερώσει τον Υπεύθυνο Επεξεργασίας ότι οι εντολές του παραβιάζουν εφαρμοστέες νομικές απαιτήσεις σύμφωνα με τη ρήτρα 6.1 στοιχείο β), ο Υπεύθυνος εμμένει στη συμμόρφωση με τις εν λόγω εντολές.

**δ)** Μετά την καταγγελία της Κύριας Σύμβασης, ο Εκτελών, κατ’ επιλογή του Υπευθύνου Επεξεργασίας, διαγράφει όλα τα προσωπικά δεδομένα που επεξεργάζεται για λογαριασμό του Υπευθύνου Επεξεργασίας και πιστοποιεί στον Υπεύθυνο ότι το έχει πράξει ή επιστρέφει όλα τα προσωπικά δεδομένα στον Υπεύθυνο Επεξεργασίας και διαγράφει τα υφιστάμενα αντίγραφα, εκτός αν το δίκαιο της Ένωσης ή της Ελλάδας απαιτεί την αποθήκευση των προσωπικών δεδομένων. Έως τη διαγραφή ή την επιστροφή των δεδομένων, ο Εκτελών Επεξεργασία συνεχίζει να διασφαλίζει τη συμμόρφωση με τις παρούσες ρήτρες.